Imagini cu un puternic impact emoțional vin dintr-o parcare a unei benzinării de pe autostrada Soarelui. Un copil este aproape îndesat în portbagajul unei mașini.

Imaginea a fost filmată de un telespectator Digi24 siderat de reacția celor din mașina aflată în fața sa.

Se pare că în autoturism nu mai erau locuri și pe banchetă iar cei care îl însoțeau pe copil au decis să îl bage în portbagaj.

Pe imaginile surprinse se vede cum o femeie din grup, deschide portiera de la portbagaj iar micuțul intră fără să se opună.

Telespectatorul Digi 24 spune că a sesizat poliția și la scurt timp un echipaj a și apărut în zonă.

Șoferul autoturismului riscă acum o amendă cuprinsă între 800 și 1.100 de lei.

Editor web: C.T.